text: [{"text_idx": "#000000", "text": "Ouverture de la 2e\u0300me session ordinaire de l\u2019anne\u0301e 2020 du Haut Conseil des Collectivite\u0301s territoriales\nOuverture de la 2e\u0300me session ordinaire de l\u2019anne\u0301e 2020 du Haut Conseil des Collectivite\u0301s territoriales\nactualite\u0301, Actualite\u0301 nationale, Actualite\u0301 re\u0301gionale"}, {"text_idx": "#000001", "text": "Ouverture de la 2e\u0300me session ordinaire de l\u2019anne\u0301e 2020 du Haut Conseil des Collectivite\u0301s territoriales"}, {"text_idx": "#000002", "text": "Bamako, 3 novembre (AMAP) La ce\u0301re\u0301monie d\u2019ouverture de la 2e\u0300me session ordinaire du Haut Conseil des Collectivite\u0301s Territoriales a e\u0301te\u0301 pre\u0301side\u0301 lundi au sie\u0300ge de l\u2019institution par son pre\u0301sident, Mamadou Satigui Diakite\u0301, en pre\u0301sence du Premier Ministre, Moctar Ouane, a constate\u0301 l\u2019AMAP."}, {"text_idx": "#000003", "text": "Cette 2e\u0300me session va plancher sur l\u2019examen des textes soumis par le Gouvernement et les questions diverses avant d\u2019examiner deux the\u0300mes essentiels que sont la re\u0301forme constitutionnelle et la proble\u0301matique de la re\u0301organisation du territoire national."}, {"text_idx": "#000004", "text": "Le pre\u0301sident de l\u2019institution a rappele\u0301 que la pre\u0301sente session qui clo\u0302t les activite\u0301s de l\u2019exercice du semestre en cours, survient dans un contexte socio-politique particulier, marque\u0301 par des destructions de biens publics et prive\u0301s et me\u0302me par des pertes en vies humaines."}, {"text_idx": "#000005", "text": "Mamadou Satigui Diakite\u0301 a salue\u0301 les nouvelles autorite\u0301s pour l\u2019affirmation dans la Charte de la Transition de leur attachement a\u0300 la de\u0301mocratie et a\u0300 la bonne gouvernance."}, {"text_idx": "#000006", "text": "Il a re\u0301ite\u0301re\u0301 ses encouragements aux forces de de\u0301fense et de se\u0301curite\u0301, notamment pour la libe\u0301ration des zones encore assie\u0301ge\u0301es avant de saluer la contribution des collectivite\u0301s territoriales dans la construction du pays et de rendre gra\u0302ce a\u0300 Dieu pour la libe\u0301ration de Soumai\u0308la Cisse\u0301 et d\u2019autres otages."}, {"text_idx": "#000007", "text": "Le Pre\u0301sident Diakite\u0301 a enfin invite\u0301 les uns et mes autres a\u0300 continuer a\u0300 respecter les gestes- barrie\u0300res qui seuls, peuvent nous prote\u0301ger de la Covid 19 qui continue de faire des ravages dans le monde."}, {"text_idx": "#000008", "text": "La ce\u0301re\u0301monie d\u2019ouverture s\u2019est de\u0301roule\u0301e en pre\u0301sence des membres du Gouvernement et de repre\u0301sentants des autres Institutions de la Re\u0301publique et de plusieurs invite\u0301s de marque."}, {"text_idx": "#000009", "text": "En rappel, la session qui s\u2019est ouverte lundi dans l\u2019apre\u0300s-midi, se poursuivra jusqu\u2019au 1er de\u0301cembre 2020."}, {"text_idx": "#000010", "text": "Jamanakuntigi ye laseli k\u025b jamanadenw ye\nJamanakuntigi ye laseli k\u025b jamanadenw ye"}, {"text_idx": "#000011", "text": "Jamanakuntigi ye laseli k\u025b jamanadenw ye"}, {"text_idx": "#000015", "text": "Jamanakuntigi k\u2019a sago don b\u025b\u025b ka se k\u2019a den kalan, min b\u2019a to n\u0254g\u0254ya ka don u ka sini\u0272\u025bsigi baaraw la ; b\u025b\u025b ka se ka k\u025bn\u025bya \u0272uman s\u0254r\u0254 jamana basigilen k\u0254n\u0254. Maliden c\u025bman ni musoman b\u025b\u025b ka se ka baara s\u0254r\u0254, i k\u025bra denmis\u025bn ye, walima maak\u0254r\u0254.\nA ko a la Aladeli ye an ka jamana ka k\u025b jamana barikalen ye, an b\u025b wasa s\u0254r\u0254 min k\u0254n\u0254. Jamanakuntigi k\u2019a ye b\u025b\u025b faamuya, ko ni Ala s\u0254nna a b\u2019a seko jira b\u025b\u025b haminanko la."}, {"text_idx": "#000016", "text": "Alamisa zuw\u025bnkalo tile 11 san 2020, jamanakuntigi k\u2019a ye a ka dannaya lakuraya minisiri\u0272\u025bm\u0254g\u0254 D\u0254g\u0254t\u0254r\u0254 Bubu Sise kan kokura, k\u2019a k\u025b g\u0254f\u025br\u025bnaman \u0272\u025bm\u0254g\u0254 ye. A ko s\u0254nnin o g\u0254f\u025br\u025bnaman kura b\u025b sigi, m\u0254g\u0254 faamuyalenbaw b\u025bna s\u0254r\u0254 min k\u0254n\u0254, i n\u2019a f\u0254 jamana sigikaf\u0254ba y\u2019a la\u0272inin k\u025b cogo min na san 2019 desanburukalo la."}, {"text_idx": "#000017", "text": "O g\u0254f\u025br\u025bnaman b\u025bna to jamanadenw ka bila la, ka baara k\u025b ni laadiriya ye. A t\u025bna k\u025b m\u0254g\u0254falen dama ye ; a b\u025b k\u025b y\u025bl\u025bma \u0272uman donni ye baara k\u025btaw la, min b\u2019a to la\u0272ininw ka se ka sabati. U b\u025bna u seko jira Malidenw haminanko g\u025bl\u025bnw \u0272\u025bnab\u0254li la ; i n\u2019a f\u0254 basigi sabatili, hadamadenya yiriwali, politikiko ani mara k\u025bcogo \u0272uman na."}, {"text_idx": "#000018", "text": "A ko ninnu b\u025bna waleya joona, ka hadamadenw wasa a \u0272\u025bma cogoya d\u0254w la :"}, {"text_idx": "#000019", "text": "1. Jamankuntigi k\u2019a b\u025b f\u0254l\u0254 k\u2019a n\u0254 da kalanko \u0272\u025bnab\u0254li la, ni yamaruya dili ye minisiri\u0272\u025bm\u0254g\u0254 ma, a ka sigikaf\u0254 k\u025b a ni kalanko \u0272\u025bm\u0254g\u0254w c\u025b ; walasa b\u025bnkan ka se ka s\u0254r\u0254 u ni \u0272\u0254g\u0254n c\u025b. A ko b\u025bnkan f\u025bn o f\u025bn mana s\u0254r\u0254 o sigikaf\u0254 la, ale b\u025b j\u025bn n\u2019o waleyali ye. Sabula ko kalan ye jamana sini\u0272\u025bsigi d\u0254 ye. A ko kalanko silasalen m\u025b\u025bnna jamana in k\u0254n\u0254. A k\u2019a man kan cogo si la, denmis\u025bnninw ka b\u0254n\u025b u ka hak\u025bw la."}, {"text_idx": "#000020", "text": "2. Jamanakuntigi k\u2019a ni m\u0254g\u0254w b\u025bna kuma\u0272\u0254g\u0254nyaw k\u025b k\u025bn\u025byako kan. K\u2019o b\u025b k\u025b ni d\u0254g\u0254t\u0254r\u0254\u0272\u025bm\u0254g\u0254w ni sigidalam\u0254g\u0254w ye ; walasa ka \u0272\u0254g\u0254n faamuya Bamak\u0254 d\u0254g\u0254t\u0254r\u0254soba kelen-kelen lakurayacogo kan, soko ni baarak\u025bmin\u025bnko ani furak\u025bli k\u025bcogo \u0272umanw kan. A k\u2019o y\u025bl\u025bma \u0272umanw b\u025b \u0272\u025bsin maray\u0254r\u0254w k\u025bn\u025byasow fana ma. Sabula k\u025bn\u025bya ye jama ka hak\u025b d\u0254 ye."}, {"text_idx": "#000021", "text": "3. Jamanakuntigi ko depitesigi kalata t\u025bm\u025bnnenw g\u025bl\u025byara kos\u025bb\u025b. Ko f\u0254\u0272\u0254ng\u0254nk\u0254w cayara m\u0254g\u0254w c\u025b jamana fan d\u0254w la. A k\u2019o g\u025bl\u025byaw sababu b\u0254ra f\u025bn minnu na, ko an na j\u025b k\u2019an fanga fara \u0272\u0254g\u0254n kan o \u0272\u0254g\u0254nna w\u025br\u025bw kunb\u025bncogo la. A ko a b\u2019a \u0272inin jamanadenw f\u025b, u ka da u ka fangabulonw na. Sabula ko mara k\u025bcogo \u0272uman sinsiny\u0254r\u0254 d\u0254 y\u2019o ye."}, {"text_idx": "#000022", "text": "4. Jamanakuntigi ko m\u0254g\u0254 minnu y\u2019u sigiy\u0254r\u0254w bila ; k\u025br\u025bnk\u025br\u025bnnenya la minnu y\u025bl\u025bmanen b\u025b Falaj\u025b, Bamak\u0254 komini 6an na, k\u2019olu ye t\u0254\u0254r\u0254 s\u0254r\u0254 kos\u025bb\u025b. A ko a hakili b\u2019u la. Ko a ni g\u0254f\u025br\u025bnaman kura b\u025bna baara d\u0254w boloda ka \u0272\u025bsin u dagay\u0254r\u0254kow, an\u2019u lasegincogow ma u ka duguw la."}, {"text_idx": "#000023", "text": "5. Jamanakuntigi ko jamana in basigili ye an b\u025b\u025b laj\u025blen haminanko ye k\u2019o b\u025b san tan caman b\u0254. Jamankuntigi ko jamana ka baarak\u025bnafolo tilalen saba ye, k\u2019o tilay\u0254r\u0254 kelen b\u025b taa basigi sabatili daf\u025b san o san. A ko lakananbaaw b\u2019u seko la ; hali ni la\u0272inin ma sabati f\u0254l\u0254. A ko halibi a b\u2019a \u0272inin an b\u025b\u025b laj\u025blen f\u025b, an k\u2019an ka lakananbaaw senk\u0254r\u0254madon."}, {"text_idx": "#000024", "text": "Mali finitigiw ye tasuma wuli kojugubak\u025blaw la Kuwakuru\nMali finitigiw ye tasuma wuli kojugubak\u025blaw la Kuwakuru"}, {"text_idx": "#000025", "text": "Mali finitigiw ye tasuma wuli kojugubak\u025blaw la Kuwakuru"}, {"text_idx": "#000026", "text": "Kunun tarata s\u0254g\u0254ma joona f\u025b, kojugubak\u025blaw ye binkanniwale ta Mali finitigiw s\u025bg\u025br\u025b u dagay\u0254r\u0254 la Kuwakuru Moti mara la."}, {"text_idx": "#000027", "text": "Kunnafoni y\u2019a jira ko terorisi ninnu nana s\u0254g\u0254madaf\u025b n\u025bg\u025b kan\u0272\u025b duuru (5h) waati, u tun b\u025b m\u0254biliw ni motow la, o y\u0254r\u0254 b\u025b\u025b s\u0254r\u0254dasiw ye k\u025bl\u025bk\u025b awiy\u0254n kelen wuli joonajoona ka ta ta tugu u la."}, {"text_idx": "#000028", "text": "Kunnafoni f\u0254l\u0254 minnu s\u0254r\u0254 la ka b\u0254 finitigiw y\u0254r\u0254, o ye ko c\u025bden fila (2) joginna an ka k\u025bl\u025bk\u025bc\u025bw la, min ye terorisiw ta fan ye sa, k\u2019 u boli la k\u2019u ka moto 13, m\u0254b\u0254li 3, marifa caman n\u2019u mugukis\u025bw ani balo caman to."}, {"text_idx": "#000030", "text": "Bamak\u0254 ni kayi b\u025bna datugu k\u2019a sababu k\u025b koronawirisiko ye\nBamak\u0254 ni kayi b\u025bna datugu k\u2019a sababu k\u025b koronawirisiko ye"}, {"text_idx": "#000031", "text": "Bamak\u0254 ni kayi b\u025bna datugu k\u2019a sababu k\u025b koronawirisiko ye"}, {"text_idx": "#000032", "text": "J\u025bkulu min \u0272\u025bsinnen b\u025b koronawirisi kunkanko ma, kunun jamanakuntigi Ibarahimu Bubakari Keyita y\u2019o bisimila jamanakuntigiso la Kuluba. Welekun tun ye u k\u2019u hakilila f\u0254 jamana \u0272\u025bm\u0254g\u0254w ye, bana in k\u025bl\u025bliko la. K\u025bn\u025bya tigilam\u0254g\u0254 ninnu y\u2019a jira ko Bamak\u0254 ni Kayi b\u025b s\u0254n ka datugu; ka da a kan o duguba fila in de koronawirisit\u0254 hak\u025b ka ca jamana k\u0254n\u0254."}, {"text_idx": "#000033", "text": "Nin laj\u025b filanan min k\u025bra ni koronawirisi kunkanj\u025bkulu ye, a dab\u0254ra ka bana in taacogo kunnafoni di, ani ka dabaliw tig\u025b halibi, a kunb\u025bncogo la, a kana se ka juguya ka taa a f\u025b. O de kos\u0254n k\u025bn\u025bya tigilam\u0254g\u0254 ninnu hakili ye Bamak\u0254 ni Kayi ka datugu."}, {"text_idx": "#000034", "text": "Koronawirisi kunkanj\u025bkulu \u0272\u025bm\u0254g\u0254 Porofes\u025bri Akori Agi Ikinani ka f\u0254 la, o la\u0272ini min k\u025blen fil\u025b, a b\u025bna f\u025bs\u025bf\u025bs\u025b minisirilaj\u025b nata f\u025b. A ye hakililajigin k\u025b, ko nin y\u2019a si\u0272\u025b fila ye, nin la\u0272ini in ka k\u025b; ka laban ka \u0272\u025bf\u0254li k\u025b dan sigicogo la a ko la, walasa dugu ninnu datuguli k\u0254l\u0254l\u0254 kana se ka bonya sigidalam\u0254g\u0254w kan."}, {"text_idx": "#000036", "text": "Jamanakuntigi ye foli ni tanuni lase koronawirisi kunkanj\u025bkulu ma a ka wulikaj\u0254 ni laadilikanw, ani la\u0272iniw na, koronawirisi k\u025bl\u025bliko la Mali k\u0254n\u0254."}, {"text_idx": "#000039", "text": "Juma t\u025bm\u025bnen awirilikalo tile 24 san 2020, Mali g\u0254f\u025br\u025bnaman ni Faransi jamana y\u2019u bolon\u0254n bila b\u025bnkan s\u025bb\u025bn d\u0254 la min b\u025b tali k\u025b Mali duguman kalanso lak\u0254likaram\u0254g\u0254 d\u025bm\u025bni kan musakako siratig\u025b la."}, {"text_idx": "#000040", "text": "Faransi jamana ka ni d\u025bm\u025b in b\u025bna t\u025bm\u025b u ka cak\u025bda d\u0254 bolo f\u025b min \u0272\u025bsinnen don yirawali sabatili ma Afiriki k\u0254n\u0254 n\u2019a nansarakan da\u0272\u025b surun ye (AFD)."}, {"text_idx": "#000041", "text": "Nin hakilila in k\u0254n\u0254, AFD b\u025bna d\u025bm\u025b don Mali g\u0254f\u025br\u025bnaman ma ka se sefawari miliyari w\u0254\u0254r\u0254 (6)."}, {"text_idx": "#000043", "text": "Nin hakilila in sigira senkan tuma min, poroz\u025b min \u0272\u025bsinnen don Mali lak\u0254likaram\u0254g\u0254w ka baara \u0272\u025bdon d\u025bm\u025bni ma, o b\u2019a janto d\u025bm\u025b in s\u0254r\u0254baaw ka baara k\u025bko \u0272uman na."}, {"text_idx": "#000045", "text": "Koronawirisi: Nin y\u2019a si\u0272\u025b f\u0254l\u0254 ye mali ka banabaat\u0254 45 s\u0254r\u0254 tile kelen k\u0254n\u0254\nKoronawirisi: Nin y\u2019a si\u0272\u025b f\u0254l\u0254 ye mali ka banabaat\u0254 45 s\u0254r\u0254 tile kelen k\u0254n\u0254"}, {"text_idx": "#000046", "text": "Koronawirisi: Nin y\u2019a si\u0272\u025b f\u0254l\u0254 ye mali ka banabaat\u0254 45 s\u0254r\u0254 tile kelen k\u0254n\u0254"}, {"text_idx": "#000047", "text": "K\u025bn\u025bya minisiriso ka k\u025b\u0272\u025b n\u2019a ka \u014baniya talen ka malidenw kunnafoni sanga ni waati b\u025b\u025b koronawirisi taabolo kan jamana, K\u2019a b\u025b jama lad\u0254nniya ko koronawirisi banabaat\u0254 45 yera jamana k\u0254n\u0254 bi sibiri awirilikalo tile 25 san 2020. O hukumu kelen k\u0254n\u0254, ko banabaat\u0254 4 k\u025bn\u025byara, m\u0254g\u0254 man fatu bi."}, {"text_idx": "#000048", "text": "Banabaat\u0254 ninnu yera sigida minnu na olu fil\u025b:"}, {"text_idx": "#000049", "text": "Kayi mara la, m\u0254g\u0254 1 yera kita; Kulik\u0254r\u0254 mara, m\u0254g\u0254 4 yera Kalaban-K\u0254r\u0254. Min ye Moti mara ye, m\u0254g\u0254 8 yera Duwanza; m\u0254g\u0254 1 w\u025br\u025b yera Kona."}, {"text_idx": "#000050", "text": "Bamak\u0254 disitiriki la, m\u0254g\u0254 3 yera Komini 1l\u0254 ni 2nan na; Komini 3nan ta k\u025bra m\u0254g\u0254 1 ye; min ye Komini 4nan, m\u0254g\u0254 8 yera yen; ka m\u0254g\u0254 7 ye Komini 5nan; Komini 6nan ta k\u025bra m\u0254g\u0254 9."}, {"text_idx": "#000051", "text": "An b\u025b don min na i ko bi, koronawirisi banabaat\u0254 270 de lakod\u0254nnen don Mali k\u0254n\u0254, m\u0254g\u0254 21 fatura u la, m\u0254g\u0254 91 w\u025br\u025b k\u025bn\u025byara."}, {"text_idx": "#000052", "text": "M\u0254g\u0254 fatulenw na, 10 si man fatu furak\u025bliy\u0254r\u0254w la, banabaat\u0254 8 lab\u0254ra ka taa jamana k\u0254 kan."}, {"text_idx": "#000053", "text": "Mara ni desantaralizas\u0254n minisiri ye depite kalata tako 2nan \u0272\u025bbila jaabiw di kunun alamiza awirilikalo tile 23 san 2020\nMara ni desantaralizas\u0254n minisiri ye depite kalata tako 2nan \u0272\u025bbila jaabiw di kunun alamiza awirilikalo tile 23 san 2020"}, {"text_idx": "#000054", "text": "Mara ni desantaralizas\u0254n minisiri ye depite kalata tako 2nan \u0272\u025bbila jaabiw di kunun alamiza awirilikalo tile 23 san 2020"}, {"text_idx": "#000056", "text": "Mn ye kalata cogoya ye, minisiri y\u2019a jira ko kalata sera ka lab\u025bn s\u025br\u025bkili 43 k\u0254n\u0254, m\u0254g\u0254 6.691.305 t\u0254g\u0254 tun b\u025b wotek\u025bs\u025bb\u025bnba kan, nka m\u0254g\u0254 2.363.827 de b\u0254ra ka wote."}, {"text_idx": "#000057", "text": "O t\u025bm\u025bnen k\u0254, minisiri y\u2019a s\u025bm\u025bntiya ko kalafili man se ka k\u025b wotek\u025b bon 796 k\u0254n\u0254 k\u2019a sabuk\u025b kojugubak\u025blaw ka jatig\u025b walew ye. M\u0254g\u0254 226.111 de tun ka kan ka wote o bon ninnu k\u0254n\u0254, o b\u2019a jira ko m\u0254g\u0254 3% ma se ka wote."}, {"text_idx": "#000058", "text": "Minisiri ka ni \u0272\u025bbila jaabi ninnu k\u0254n\u0254, an b\u2019a ye ka f\u0254 f\u025b\u025br\u025bt\u0254n min b\u025b fanga na bi, o ye saraba c\u025b ka wuli ni depite bi naani ni k\u0254 ye. ADEMA-PASJ b\u025b tugu o la ni depite 20 hak\u025b ye. J\u0254y\u0254r\u0254 sabanan b\u025b URD bolo ni depite 19 ye."}, {"text_idx": "#000059", "text": "Jaabi ninnu k\u0254n\u0254 halisa, an b\u2019a ye ka f\u0254 Bamak\u0254 depite 14 na, RPM ye depite 1 pe s\u0254r\u0254 komini 2nan k\u0254n\u0254. N\u2019an y\u2019o sanga san 2013 depitesigi ma, an b\u2019a ye ka f\u0254 u seginna k\u0254 ni depite 8 ye."}, {"text_idx": "#000060", "text": "Nin f\u025b\u025br\u025bt\u0254n kunbaba ninnu k\u025br\u025bf\u025b, an b\u2019a ye ka f\u0254, f\u025b\u025br\u025bt\u0254n kura d\u0254w fana ni fanga b\u025bna don depitebulon k\u0254n\u0254 \u0272inan, i n\u2019a f\u0254:"}, {"text_idx": "#000061", "text": "Halisa nin \u0272\u025bbila jaabi ninnu k\u0254n\u0254, an b\u2019a ye ka f\u0254 Belebele d\u0254w binna sira la, olu t\u025bna ye depitebulon k\u0254n\u0254 nin manda in na f\u0254 k\u0254nl\u0254nc\u025bba depite Omari Mariko."}, {"text_idx": "#000062", "text": "Masiki miliy\u0254n naani b\u025bna di wotelaw ma deditekala tako filanan hukumu k\u0254n\u0254\nMasiki miliy\u0254n naani b\u025bna di wotelaw ma deditekala tako filanan hukumu k\u0254n\u0254"}, {"text_idx": "#000063", "text": "Masiki miliy\u0254n naani b\u025bna di wotelaw ma deditekala tako filanan hukumu k\u0254n\u0254"}, {"text_idx": "#000064", "text": "Hakililajigin na, depitesigi kalafili tako 2nan bolo dalen don ka bila dimasidon nata la awirilikalo tile 19 san 2020."}, {"text_idx": "#000065", "text": "Kalata tako 1l\u0254 k\u025bra g\u025bl\u025bya min k\u0254n\u0254, filanan fana b\u025bna k\u025b o g\u025bl\u025bya kelen k\u0254n\u0254, n\u2019o ye Koronawisi \u0272\u025bsiranya ye."}, {"text_idx": "#000066", "text": "O k\u0254s\u0254n, jamana marabaaw ye f\u025b\u025br\u025b b\u025b\u025b tig\u025b, ka nunnabiri (masiki) miliy\u0254n naani san wotek\u025blaw t\u0254g\u0254 la, walasa jama ka b\u0254 ka wote kas\u0254r\u0254 u man j\u0254r\u0254 ni bana in s\u0254r\u0254li ye."}, {"text_idx": "#000067", "text": "Mara ni desantaralizas\u0254n minisiri Bubakari Alifa Ba ye nin kunnafoni di, a k\u025blen k\u0254 ka saniyawale matarafali min\u025bw di disitiriki g\u0254f\u025br\u025bn\u025bri ma Bamak\u0254 meri w\u0254\u0254r\u0254 t\u0254g\u0254 la depitekalata hukumu k\u0254n\u0254. A laj\u025b k\u025bra Bamak\u0254 disitiriki g\u0254f\u025brinora k\u0254n\u0254 bi s\u0254g\u0254mada in na."}, {"text_idx": "#000069", "text": "O t\u025bm\u025bnen k\u0254, minisiri y\u2019a \u0272ini g\u0254f\u025br\u025bn\u025bri ni m\u025briw f\u025b, u ka min\u025b ninnu minn\u025b ko \u0272\u025b, sabula ko kalata k\u0254 f\u025b, u b\u025b se ka mako \u0272\u025b meriw ni kalansow la ani bato k\u025b y\u0254r\u0254w ni jama dalaj\u025b y\u0254r\u0254 la."}, {"text_idx": "#000070", "text": "Mali s\u0254r\u0254dasiw c\u025bsirilen don walasa ka kojugubak\u025blaw bali u sago s\u0254r\u0254li la\nMali s\u0254r\u0254dasiw c\u025bsirilen don walasa ka kojugubak\u025blaw bali u sago s\u0254r\u0254li la"}, {"text_idx": "#000071", "text": "Mali s\u0254r\u0254dasiw c\u025bsirilen don walasa ka kojugubak\u025blaw bali u sago s\u0254r\u0254li la"}, {"text_idx": "#000072", "text": "An ka k\u025bl\u025bk\u025bc\u025bw ka kan hakili t\u2019u y\u025br\u025b la sanga ni waati b\u025b\u025b, sabula kojugubak\u025blaw kalen kan don ko f\u2019u ka dankari basiki ni lafiya la jamana k\u0254n\u0254."}, {"text_idx": "#000073", "text": "Kunun tarata awirilikalo tile 14 san 2020, Mali s\u0254r\u0254dasiw ye kojugubak\u025bla saba faga Dara dugu k\u0254n\u0254 Honb\u0254ri k\u025br\u025b f\u025b. Kunnafoniw y\u2019a jira ko s\u0254r\u0254dasiw ni kojugubak\u025blaw kari la \u0272\u0254g\u0254n na k\u2019u to lakana sabatili la dugu k\u0254n\u0254. O \u0272\u0254g\u0254n kunb\u025b k\u0254n\u0254, a b\u025b f\u0254 marifa min ma ko (pistolet mitrailleurs) s\u0254r\u0254dasiw y\u2019o fila ni marifakis\u025bw min\u025b u la, an\u2019u ka arajo taliki fila ni moto kelen."}, {"text_idx": "#000074", "text": "Ka k\u0254n o \u0272\u025b, Dimasidon d\u0254g\u0254madaf\u025b n\u025bg\u025b kan\u0272\u025b duuru waati (5h), kojugubak\u025blaw ye binkanniwale ta ka waribon BNDA s\u025bg\u025br\u025b Mpesoba. Nka u t\u2019o fila ni c\u025btig\u025b, sabula an ka s\u0254r\u0254dasi minnu b\u025b waribon da la, olu ye tasuma wuli u la, f\u2019 u boli la. O muguci k\u0254n\u0254na na, an ka c\u025bden kelen jogin na, nk\u2019a man juguya kos\u025bb\u025b. M\u2019p\u025bsoba ni Kucala c\u025b ye kilom\u025bt\u025br\u025b 45 ye."}, {"text_idx": "#000075", "text": "O don kelen, n\u025bg\u025b kan\u0272\u025b tan ni kelen waati (11h) waati, s\u0254r\u0254dasiw b\u0254ra mugup\u025br\u025bnta d\u0254 kan Nak\u0254r\u0254, Duwansan ni Honb\u0254ri c\u025b, Seware ni Gawo sira kan. U ye f\u025b\u025br\u025bw tig\u025b o y\u0254r\u0254 b\u025b\u025b ka mugup\u025br\u025bn in b\u0254 dugukolo la."}, {"text_idx": "#000076", "text": "O kunnafoni kelen y\u2019a jira ko awirilikalo tile 12 t\u025bm\u025bnen n\u025bg\u025b ka\u0272\u025b 22 waati, kojugubak\u025blaw binna polisiw ni duwany\u025bnw ani zandaramaw dagay\u0254r\u0254 kan Benena, Tominyan s\u025br\u025bkili la. K\u025bl\u025bc\u025bkulu k\u025br\u025bnk\u025br\u025bnen min \u0272\u025bsinnen don kojugubak\u025blaw k\u025bl\u025bli ma, n\u2019a b\u025b wele nansarakan na (FORSAT), olu sera k\u025bn\u025b kan n\u025bg\u025b ka\u0272\u025b 23h waati, u y\u2019a s\u0254r\u0254 binkannik\u025blaw ye taara ka ban. Binkannik\u025blaw ye m\u0254bili 4 jeni, ka boli ni moto d\u0254w ye."}, {"text_idx": "#000077", "text": "Jamanakuntigi ka laseli sabanan koronawirisi k\u025bl\u025bli hukumu k\u0254n\u0254\nJamanakuntigi ka laseli sabanan koronawirisi k\u025bl\u025bli hukumu k\u0254n\u0254"}, {"text_idx": "#000078", "text": "Jamanakuntigi ka laseli sabanan koronawirisi k\u025bl\u025bli hukumu k\u0254n\u0254"}, {"text_idx": "#000079", "text": "Nin ye jamanakuntigi Iburahimu Bubakari Keyita b\u0254ko sabanan ye ka kuma ta malidenw \u0272\u025bk\u0254r\u0254, banajuguba in k\u025bl\u025bli hukumu k\u0254n\u0254, n\u2019o ye Koronawkrisi ye."}, {"text_idx": "#000080", "text": "A ka nin b\u0254ko sabanan in hukumu k\u0254n\u0254, jamanakuntigi ye f\u025b\u025br\u025b j\u0254nj\u0254nw ta ninnu b\u025b koronawirisi k\u025bl\u025bli taabolo talenw matarafali sinsin."}, {"text_idx": "#000081", "text": "Jamanakuntigi y\u2019a jira a ka laseli ko, g\u0254f\u025br\u025bnaman b\u2019a f\u025b ka sefawari miliyari 500 hak\u025b k\u025br\u025bnk\u025br\u025bn ka bila koronawirisi k\u025bl\u025bli kama."}, {"text_idx": "#000082", "text": "A ka f\u0254 la, o nafolomugu in b\u025bna k\u025b d\u025bm\u025b ye ka \u0272\u025bsin cak\u025bdaw walima m\u0254g\u0254w ma banakis\u025b kunb\u025bli f\u025b\u025br\u025bw matarafali k\u025blen b\u025b ka f\u025bn bila minnu ka baara la."}, {"text_idx": "#000083", "text": "O siratig\u025b la, sefawari miliy\u0254n 100 b\u025bna bila denbayaw ka bolo kan, koronawirisi k\u0254l\u0254 y\u025bl\u025bla minnu kan kos\u025bb\u025b Mali Komini 703 b\u025b\u025b k\u0254n\u0254."}, {"text_idx": "#000084", "text": "O t\u025bm\u025bnen k\u0254, jamanakuntigi y\u2019a jira fana ko balo t\u0254ni 56.000 ni n\u0254n\u0254 t\u0254ni 16.000 di duw k\u0254n\u0254 fu la, koronawirisi kunb\u025bli f\u025b\u025br\u025bw k\u0254l\u0254 y\u025bl\u025bla du minnu f\u025b. Ko juru minnu b\u025b g\u0254f\u025br\u025bnaman na jamana k\u0254n\u0254, k\u2019u b\u025bna a b\u025b\u025b jate b\u0254 k\u2019a mun\u025b sara a tigiw ye. Sefawari miliyari 100 de lab\u025bnnen don o kama."}, {"text_idx": "#000085", "text": "O b\u0254len k\u0254 yen, a y\u2019a jira fana ko miliyari 20 k\u025br\u025bnk\u025br\u025bnen don cak\u025bda mis\u025bnw ni hak\u025blamaw d\u025bm\u025bni kama ka fara iziniw ni nafolo canri siraw kan ani cak\u025bda kunbaba d\u0254w koronawisi k\u0254l\u0254l\u0254 sera minnu ma."}, {"text_idx": "#000086", "text": "Min ye finidilan iziniw ni bololabaarak\u025blaw ye, k\u025br\u025bnk\u025br\u025bnnenya la kalalik\u025blaw, jamana b\u025bna d\u025bm\u025b don olu ma walasa u ka nudatugulan caman dilan minnu b\u025b se ka ko."}, {"text_idx": "#000087", "text": "Jamanakuntigi, halisa a ka laseli k\u0254n\u0254, a y\u2019a jira ko g\u0254f\u025br\u025bnaman b\u025b ka f\u025b\u025br\u025b b\u025b sigi senkan walasa malidenw ka BESEYAWO / BCEAO cak\u025blaw ka lafiya \u0272\u0254g\u0254nna s\u0254r\u0254."}, {"text_idx": "#000088", "text": "A b\u2019 o cogo kelan na, Ibk y\u2019a jira ko ji ni kuran b\u025bna di m\u0254g\u0254w ma fu la, korona banakis\u025b ye k\u0254l\u0254l\u0254 se minnu ma. Takisiw b\u025bna bin ka b\u0254 jamanaden b\u025b\u025b kan ji ni kuran saray\u0254y\u0254 fo kalo saba ( awirili, m\u025b, ani zuw\u025bn)."}, {"text_idx": "#000089", "text": "Ko \u025bnpo b\u025bna sara cak\u025bdakulu kelen \u2013 kelenan b\u025b\u025b ye, minnu ye d\u0254 s\u0254r\u0254 kovid -19 k\u0254l\u0254l\u0254w la, k\u025br\u025bk\u025br\u025bnnenya la, a kunb\u025bli f\u025b\u025br\u025bw k\u0254l\u0254l\u0254 bonyan na cak\u025bda minnu kan kos\u025bb\u025b, i n\u2019a f\u0254 dunanjigisow, taamako cak\u025bdaw ani bola feerey\u0254r\u0254w walasa olu ka se k\u2019u ka baarak\u025blaw sara."}, {"text_idx": "#000091", "text": "A y\u2019a jira fana k\u2019u ye hakilia d\u0254 sigi senkan min b\u025b wele nansarakan na \u00ab un malien, un masque\u00bb , ko maliden kelen o kelen, nudatugulan kelen. O hukumu k\u0254n\u0254, jamanakuntigi ko k\u2019ale nis\u0254ndiyalen b\u2019a f\u0254 malidenw ye ko nudatugulan miliy\u0254n 20 de mank\u0254n\u0254nnen don d\u0254g\u0254kun nata Bamako k\u0254n\u0254."}, {"text_idx": "#000092", "text": "O t\u025bm\u025bnen k\u0254, a ye k\u025bn\u025byatigilam\u0254g\u0254w ni lakana c\u025bdenw fo, u ka c\u025bsiri n\u2019u ka wulikaj\u0254 la banabaat\u0254w furak\u025bli ni kuwurufe sabatiko \u0272uman k\u0254l\u0254sili la."}, {"text_idx": "#000093", "text": "M\u0254g\u0254 minnu t\u025b da kola, jamanakuntigi y\u2019a jira k\u2019u ka da a la ko bana in ye di\u0272\u025b ye wa a b\u025b Mali la. O siratig\u025b la, a ko k\u2019a b\u2019a \u0272ini jamanadenw f\u025b, b\u025b\u025b saniya walew matarafa, ka k\u025bn\u025byatigilam\u0254g\u0254w ka f\u025b\u025btalenw labato, walasa k\u2019an ka jamana kisi k\u2019a tanga ka b\u0254 koronawirisi masiba ma."}]